Politsei, piirivalve ja toll allkirjastasid esimesed ühistöö lepingud juba 16 aastat tagasi, ehkki tõsisemalt ollakse koostööd teinud 2001. aastast. "Praeguseks on ühine tegutsemine muutunud heas  mõttes rutiiniks, sest vahetatakse infot, tehakse ühisoperatsioone, koos kasutatakse kontrollitehnikat ja soetatakse vahendeid ühishangetega. Me teeme seda kõike riigi paremaks toimimiseks," kinnitas Maksu- ja Tolliameti peadirektor Enriko Aav.